निक्की हेली

निक्की हेली (; जन्मनाव: निम्रता रांधवा,  २० जानेवारी १९७२ ही एक भारतीय वंशाची अमेरिकन राजकारणी व साउथ कॅरोलायना राज्याची विद्यमान राज्यपाल आहे. २०१० साली राज्यपालपदावर निवडून आलेली हेली २००५ ते २०११ दरम्यान साउथ कॅरोलायना प्रतिनिधींच्या सभागृहाची सदस्य होती. बॉबी जिंदाल नंतर राज्यपाल बनलेली ती दुसरीच भारतीय-अमेरिकन व्यक्ती आहे. २०१४ मधील पुनर्निवडणुकीत विजय मिळवून हेलीने सत्ता राखली. हेली साउथ कॅरोलायनाची पहिलीच महिला राज्यपाल असून ती आजच्या घडीला अमेरिकेमधील सर्वात तरुण (वयः ४४) राज्यपाल आहे.

२०१६ रिपब्लिकन पक्ष प्राथमिक निवडणूकीमध्ये हेलीने प्रथम मार्को रुबियो ह्याला तर नंतर टेड क्रुझ ह्याला आपला पाठिंबा जाहीर केला होता. निवडणुक प्रचारादरम्यान डॉनल्ड ट्रम्पविरुद्ध जहाल वक्तव्ये केलेल्या हेलीने नंतर ट्रम्पच्या शासनात संयुक्त राष्ट्रातील अमेरिकेच्या राजदूताचे पद स्वीकारले.

बाह्य दुवे 
 अधिकृत संकेतस्थळ

अमेरिकन राजकारणी
रिपब्लिकन पक्ष (अमेरिका) मधील राजकारणी
साउथ कॅरोलिनाचे गव्हर्नर
भारतीय वंशाच्या अमेरिकन व्यक्ती
स्त्री चरित्रलेख